|  |
| --- |
| **Kontor/afdeling**Center for Energiadministration**Dato**02-02-2023**J nr.** 2022 - 14459/HBB |

**Den supplerende ansøgningsrunde for varmechecken åbner d. 14. marts**

Energistyrelsen åbner den 14. marts 2023 ansøgningsportalen for varmechecken. Ansøgningsrunden har åben i 8. uger frem til den 9. maj 2023. Der er ikke tale om et først-til-mølle-princip. Ansøgningsrunden er en opfølgning på den automatisk udbetalte varmecheck, som over 400.000 husstanden modtog i 2. halvår af 2022. Ansøgningsrunden er derfor alene for de husstande, som ikke tidligere har modtaget en varmecheck, men mener sig berettiget hertil.

**Ansøgningsportalen**

Varmechecken kan søges via ansøgningsportalen på varmecheck.dk. Her er det også muligt at læse mere om, hvordan ansøgningen konkret vil foregå, og om man er berettiget til varmechecken.

**Hvis varmekilden var registret forkert i BBR den 1. januar 2022**

Som udlejer kan I hjælpe jeres lejere i denne situation gennem udfyldelse af en erklæring. Energistyrelsen har ved jeres hjælp allerede modtaget mange udkast til erklæringer fra boligorganisationer. For at vi kan bruge erklæringerne, skal de sendes ind i en endelig form. Vedlagt er konkret vejledning om brug og indsendelse af erklæring.

Lejere vil kunne søge om en varmecheck, uden at dokumentere deres varmekilde, da I har sendt dokumentation for dem, hvis husstanden lever op til lovens kriterier. Det vil samtidig betyde en hurtigere sagsbehandling og udbetaling af varmechecken.

Fristen for at sende erklæringer er senest den 21. februar 2023.

I finder også oplysningerne her: <https://varmechecken.dk/boligorganisationer>

Får I ikke sendt erklæringen ind, så vil lejerne selv skulle sørge for dokumentation.

Det er der 2 måder til:

1. Lejer kan uploade en erklæring fra jer. Erklæringen vil senere være at finde på [varmecheck.dk](https://varmechecken.dk/home)
2. Lejer kan uploade energimærkningsrapporten for bygningen, hvis den er fra før 1.januar 2022, sammen med en erklæring de selv udfylder, hvori de bekræfter at varmekilden der fremgår af rapporten var den samme i boligen den 1. januar 2022. Erklæringen vil senere være at finde på [varmecheck.dk](https://varmechecken.dk/home).

**Husstande med elektricitet**

Husstande som er opvarmet med elektricitet, skal være opmærksomme på, at der også skal kunne dokumenteres et elforbrug på over 1500 kWh i december måned 2021 for den enkelte husstand, for at opfylde kriteriet for varmekilden elektricitet.

Hvis jeres beboere søger, skal de:

1. Uploade dokumentation for, at husstanden havde et elforbrug på over 1500 kWh i december måned 2021.
2. Skrive en kommentar i ansøgningsportalen, om at I har sendt en erklæring før 21. februar 2022 direkte til Energistyrelsen om, at husstanden har elektricitet som opvarmningsmiddel.

**Digital fritaget borgere**

Digital fritaget borgere kan søge via en ansøgningsblanket. Blanketten vil være at finde på hjemmesiden fra den 14. marts 2023 på varmecheck.dk. Energistyrelsen er i dialog med KL, omkring at de lokale hjemkommuners borgercentre kan bistå med hjælp til at udskrive blanketten. Energistyrelsen kan dog ikke pålægge kommunerne at bistå med at printe ansøgningsskemaer mv.

Borgere, som ikke kan få hjælp andetsteds til at printe ansøgningsskemaet, kan kontakte Energistyrelsen telefonisk, når vi nærmer os ansøgningsrunden, med henblik på at få en blanket sendt.

**Spørgsmål**

I kan henvise borgere til hjemmesiden <http://www.varmecheck.dk> eller til at skrive ind på mail til [varmecheck@ens.dk](file:///C%3A%5CUsers%5CB032528%5CAppData%5CLocal%5CMicrosoft%5CWindows%5CINetCache%5CContent.Outlook%5CHM41ZQDK%5Cvarmecheck%40ens.dk). Alternativt kan de kontakte Energistyrelsen på varmecheck-hotline på 51 67 43 13.

Vi vil gerne opfordre jer til at tage kontakt, hvis der opstår tvivl, eller I har andre spørgsmål.

**Vedhæftet**

Vedhæftet er pressemeddelelsen om åbning af ansøgningsrunden, samt det nyhedsbrev tilmeldte på varmecheck.dk har modtaget i deres indbakker.

Med venlig hilsen

Energistyrelsen

varmecheck@ens.dk